รายงานการประชุมสภาองค์การบริหารส่วนตำบลบาโงยซิแน 
สมัยสามัญสมัยที่ 2 /2565 ครั้งที่ 1 วันที่ 11  พฤษภาคม 2565 
ณ ห้องประชุมสภาองค์การบริหารส่วนตำบลบาโงยซิแน

ประธานสภาฯ				เมื่อสมาชิกสภาฯมาครบองค์ประชุมแล้วขอเปิดการประชุมสภา					อบต.บาโงยซิแน สมัยสามัญ สมัยที่ 2 / 2565 ครั้งที่ 1 
ซึ่งในที่ประชุมครั้งนี้ได้มีมติให้นายอาแว หะยีบูระ สมาชิกสภา อบต.บาโงยซิแน ม.3 เป็นเลขานุการชั่วคราว ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติม (ฉบับที่ 2) พ.ศ.2554 หมวด 1 (ข้อ 19)
ในการประชุมสภาท้องถิ่นครั้งใด ถ้าไม่มีเลขานุการสภาท้องถิ่นหรือมีแต่ไม่อยู่ หรืออยู่แต่ไม่สามารถปฏิบัติหน้าที่ได้หรือไม่ยอมปฏิบัติหน้าที่ ให้สภาท้องถิ่นเลือกสมาชิกสภาท้องถิ่นหรือข้าราชการหรือพนักงานขององค์กรปกครองส่วนท้องถิ่นนั้นคนหนึ่งเป็นผู้ปฏิบัติหน้าที่เลขานุการสภาท้องถิ่นเฉพาะในการประชุมคราวนั้น โดยมีระเบียบวาระดังนี้
ระเบียบวาระที่ 1			เรื่อง ประธานแจ้งที่ประชุมทราบ
1.1 เรื่อง ขอเชิญชวนจัดกิจกรรมวันต้นไม้ประจำปีของชาติ พ.ศ. 2565 ด้วยกรมส่งเสริมการปกครองท้องถิ่นแจ้งว่า ได้รับแจ้งจากกระทรวงมหาดไทยว่ามติคณะรัฐมนตรี เมื่อวันที่ 31 มกราคม 2532 อนุมัติให้วันวิสาขบูชาของทุกปีเป็นวันต้นไม้ประจำปีของชาติ กรมป่าไม้เชิญชวนกระทรวงมหาดไทยและหน่วยงานในสังกัดจัดกิจกรรมวันต้นไม้ประจำปีของชาติ พ.ศ.2565 ในวันอาทิตย์ ที่ 15 พฤษภาคม 2565 (วันวิสาขบูชา) หรือวันที่เห็นสมควร โดยร่วมกันปลูกต้นไม้ บริเวณหน่วยงาน หรือสถานที่อื่นที่เห็นสมควร และสรุปผลการจัดกิจกรรมพร้อมภาพถ่ายให้กรมป่าไม้ทราบพร้อมทั้งขอความร่วมมือประชาสัมพันธ์ให้ร่วมกิจกรรมวันต้นไม้ประจำปีของชาติ ร่วมลงทะเบียนการปลูกต้นไม้ตามโครงการและกิจกรรมปลูกต้นไม้และปลูกป่าเฉลิมพระเกียรติเนื่องในโอกาสมหามงคลพระราชพิธีบรมราชาภิเษก ภายใต้ชื่อ “รวมใจไทย ปลูกต้นไม้ เพื่อแผ่นดิน” สืบสานสู่ 100 ล้านต้น
ในการนี้ อบต.บาโงยซิแน จะดำเนินการจัดกิจกรรมวันต้นไม้ประจำปีของชาติ พ.ศ. 2565 ในวันที่ 18 พฤษภาคม 2565 เวลา 10.00 น. ณ ถนนสายตันหยงกาลอ ม.6 ต.บาโงยซิแน      อ.ยะหา จ.ยะลา จึงขอเชิญสมาชิกสภาฯทุกท่านร่วมกิจกรรมตามวันเวลา ดังกล่าว โดยพร้อมเพรียงกันด้วยครับ
ที่ประชุม				รับทราบ
1.2 พนักงานส่วนตำบลโอน (ย้าย) ด้วยมติคณะกรรมการพนักงานส่วนตำบลจังหวัดยะลา ครั้งที่ 4/2565 เมื่อวันที่ 25 เมษายน 2565 มีมติเห็นชอบให้ ว่าที่ ร.ต.นาซือรี กามา ตำแหน่งปลัดองค์การบริหารส่วนตำบล (นักบริหารงานท้องถิ่น) ระดับต้น เลขที่ตำแหน่ง 46-3-00-1101-001 สังกัดองคฺการบริหารส่วนตำบลบาโงยซิแน อำเภอยะหา จังหวัดยะลา ไปดำรงตำแหน่งสายงานผู้บริหาร ปลัดองค์การบริหารส่วนตำบล(นักบริหารท้องถิ่น) ระดับกลาง  เลขที่ตำแหน่ง 46-3-00-1101-001 สังกัดองค์การบริหารส่วนตำบลตลิ่งชัน อำเภอบันนังสตา จังหวัดยะลา โดยมีผลในวันที่ 2 พฤษภาคม 2565 
จากการโอนย้ายพนักงานส่วนตำบลดังกล่าว ทำให้ตำแหน่งเลขานุการสภาฯ อบต.บาโงยซิแน ว่างลง ซึ่งจะพิจารณาคัดเลือกเลขานุการสภาฯ แทนตำแหน่งที่ว่างในระเบียบวาระเพื่อพิจารณาต่อไป
ที่ประชุม				รับทราบ
ระเบียบวาระที่ 2			เรื่อง รับรองรายงานการประชุม
					2.1 เรื่องรับรองรายงานการประชุมสภา อบต.บาโงยซิแน สมัย					วิสามัญ สมัยที่ 1 ครั้งที่ 1	/ 2565 เมื่อวันที่ 17 มีนาคม 2565
เลขานุการสภาฯ				เชิญที่ประชุมพิจารณาตรวจสอบตามสำเนารายงานการประชุม					สภาฯ อบต.บาโงยซิแน สมัยวิสามัญ สมัยที่ 1 ครั้งที่ 1/ 2565  
					เมื่อวันที่ 17 มีนาคม 2565 ครับ              
ประธานสภาฯ				เมื่อที่ประชุมได้ตรวจสอบพิจารณาแล้วมีสมาชิกสภาท่านใด จะ					เปลี่ยนแปลงหรือแก้ไข และถ้าไม่มีขอมติรับรองรายงานการประชุม					ดังกล่าว โดยไม่มีการแก้ไขด้วยครับ
มติที่ประชุม				เห็นชอบรับรองรายงานการประชุมสภา อบต.บาโงยซิแน สมัย					วิสามัญ สมัยที่ 1 ครั้งที่ 1/ 2565 เมื่อวันที่ 17 มีนาคม 2565
					โดยไม่มีการแก้ไข



ระเบียบวาระที่ 3			เรื่อง เพื่อพิจารณา
					3.1 เรื่องพิจารณาคัดเลือกเลขานุการสภา อบต.บาโงยซิแน แทน					ตำแหน่งที่ว่าง
ประธานสภาฯ				เชิญเจ้าหน้าที่ที่เกี่ยวข้องชี้แจงด้วยครับ
น.ส.ปาริชาติ สังข์ขวัญ			ระเบียบกระทรวงมหาดไทยว่าด้วยข้อบังคับการประชุมสภา(หัวหน้าสำนักปลัด)			ท้องถิ่น พ.ศ.2547 (แก้ไขเพิ่มเติมถึง ฉบับที่ 2 พ.ศ.2554) 						หมวดที่ 1 ข้อ 13 วิธีเลือกเลขานุการสภาท้องถิ่น ให้นำความใน					ข้อ 8 มาใช้บังคับโดยอนุโลม เมื่อสภาท้องถิ่นมีมติเลือกเลขานุการ					สภาท้องถิ่นแล้ว ให้เลขานุการสภาท้องถิ่นชั่วคราวพ้นจาก						ตำแหน่ง
					ข้อ 14 ในการเลือกประธานสภาท้องถิ่น รองประธานสภาท้องถิ่น 					หรือเลขานุการสภาท้องถิ่น ถ้ามีการเสนอชื่อผู้สมควรได้รับการ					แต่งตั้งเพียงตำแหน่งละหนึ่งคน ให้ถือว่าผู้นั้นได้รับเลือก
					(หัวหน้าสำนักปลัดชี้แจงรายละเอียด)
ที่ประชุม				รับทราบ
ประธานสภาฯ				เชิญสมาชิกสภาเสนอชื่อบุคคลที่เห็นสมควรเป็นเลขานุการสภา 					อบต.บาโงยซิแน พร้อมผู้รับรองไม่น้อยกว่า 2 คนด้วยครับ
นายอาแว หะยีบูระ			ผมขอเสนอ นายอับดุลรอซะ อับดุลมูตาเละ เป็นเลขานุการสภาฯ(สมาชิกสภา อบต.ม.3)			ครับ
นายอับดุลพาริด แดเบ๊าะ			ผมขอรับรอง นายอับดุลรอซะ อับดุลมูตาเละ เป็นเลขานุการสภา
(สมาชิกสภา อบต.ม.1)			อบต.ครับ
นายอิบรอเฮม ปาแนบูงอ			ผมขอรับรอง นายอับดุลรอซะ อับดุลมูตาเละ เป็นเลขานุการสภา
(สมาชิกสภา อบต.ม.5)			อบต.ครับ
ประธานสภาฯ				มีสมาชิกสภาฯท่านใดจะเสนอชื่ออีกไหม
ที่ประชุม				ไม่มี
ประธานสภาฯ				เป็นอันว่าที่ประชุมได้มีมติให้ นายอับดุลรอซะ อับดุลมูตาเละ 					สมาชิกสภา อบต.บาโงยซิแน เป็นเลขานุการสภา อบต.บาโงยซิแน					โดยเอกฉันท์ครับ
						
					



					3.2 พิจารณาแผนพัฒนาท้องถิ่น พ.ศ.2561-2565 เพื่มเติม 					แก้ไขเปลี่ยนแปลง ครั้งที่ 4 พ.ศ.2565
ประธานสภาฯ				เชิญผู้บริหารหรือเจ้าหน้าที่ที่เกี่ยวข้องชี้แจงด้วยครับ
นายกฯ					ด้วยองค์การบริหารส่วนตำบลบาโงยซิแน มีภารกิจสำคัญในการ					พัฒนาท้องถิ่นในเขตพื้นที่รับผิดชอบ เพื่อพัฒนาคุณภาพชีวิตของ					ประชาชนให้ดีขึ้น และได้มีการจัดทำประกาศการใช้แผนพัฒนา					ท้องถิ่น (พ.ศ.2561-2565) เมื่อวันที่ 14 มิถุนายน 2562 ไป					แล้วนั้น
					เนื่องจากองค์การบริหารส่วนตำบลบาโงยซิแน มีความจำเป็นใน					การเพิ่มเติม เปลี่ยนแปลง โครงการตามยุทธศาสตร์การพัฒนาของ					องค์การบริหารส่วนตำบลบาโงยซิแน เพื่อให้สอดคล้องกับ						ข้อเท็จจริงและสถานการณ์ปัจจุบันตามภารกิจและอำนาจหน้าที่ 					และเพื่อเป็นการเชื่อมโยงโครงการ/กิจกรรมให้สอดคล้องกับการ					จัดทำงบประมาณรายจ่ายประจำปี เพื่อให้มีความเหมาะสม 						สอดคล้องกับปัญหาและความต้องการของประชาชน ทั้งนี้เพื่อ					นำไปใช้เป็นกรอบในการพิจารณาจัดสรรงบประมาณดำเนินการ					โครงการ/กิจกรรมต่างๆตามระเบียบกระทรวงมหาดไทยว่าด้วย					การจัดทำแผนพัฒนาขององค์กรปกครองส่วนท้องถิ่น พ.ศ.2548
					กำหนดให้ท้องถิ่นดำเนินการจัดทำแผนยุทธศาสตร์และแผนพัฒนา					ท้องถิ่น เพื่อเป็นแนวทางการพัฒนาของท้องถิ่น โดยแผนพัฒนา					สามารถแก้ไข เพิ่มเติมหรือเปลี่ยนแปลงได้ตามความจำเป็นและ					ความเหมาะสมโดยให้เป็นไปตามระเบียบนี้ 
					หมวด 4 การแก้ไข การเพิ่มเติมหรือเปลี่ยนแปลงแผนพัฒนา						ท้องถิ่น ข้อ 21 การแก้ไขแผนพัฒนาท้องถิ่นเป็นอำนาจของ						ผู้บริหารท้องถิ่น
					เมื่อผู้บริหารท้องถิ่นได้เห็นชอบแผนพัฒนาท้องถิ่นที่แก้ไขแล้ว ให้					ปิดประกาศให้ประชาชนทราบโดยเปิดเผยไม่น้อยกว่าสามสิบวัน					นับแต่วันที่ผู้บริหารท้องถิ่นเห็นชอบ พร้อมทั้งแจ้ง สภาท้องถิ่น 					อำเภอ และจังหวัดทราบด้วยครับ 
					ดังนั้น เพื่อให้การดำเนินงานเป็นไปอย่างถูกต้องตามระเบียบฯ 					และเพื่อให้เกิดประสิทธิภาพและประสิทธิผลในการปฏิบัติงาน 					องค์การบริหารส่วนตำบลจึงได้เพิ่ม เปลี่ยนแปลง โครงการเพื่อ					บรรจุในแผนพัฒนาท้องถิ่น (พ.ศ.2561-2565) เปลี่ยนแปลง 					ครั้งที่ 5 เพื่อใช้ในการพัฒนาท้องถิ่นต่อไป โดยสรุปให้ดังนี้ครับ
					ยุทธศาสตร์การพัฒนาจังหวัดที่ 3 การพัฒนาคุณภาพชีวิตของ					ประชาชน ยุทธศาสตร์การพัฒนาของ อปท.ที่ 1 ด้านการพัฒนา					โครงสร้างพื้นฐาน (เพิ่มเติม) มี 7 โครงการดังนี้
					1. โครงการก่อสร้างถนนคอนกรีตเสริมเหล็ก (ซ.บาโงยซิแน 3 
					หมู่ที่ 1) งบประมาณ 319,000 บาท
					2. โครงการก่อสร้างถนนคอนกรีตเสริมเหล็ก (ซ.ปรีงิง หมู่ที่ 2)
					งบประมาณ 272,000 บาท
					3. โครงการเสริมผิวลาดยาง แอสฟัลติกคอนกรีต (ซ.กาปงบาโร๊ะ 					หมู่ที่ 2) งบประมาณ 496,000 บาท
					4.โครงการเสริมผิวลาดยาง แอสฟัลติกคอนกรีต (ซ.พงปอเย๊าะ1 					หมู่ที่ 3) งบประมาณ 323,000 บาท
					5. โครงการก่อสร้างถนนคอนกรีตเสริมเหล็ก (ซ.บาโงมูจุ 3 หมู่    					ที่ 4) งบประมาณ 321,000 บาท
					6. โครงการก่อสร้างถนนคอนกรีตเสริมเหล็ก (ซ.บาโงโต๊ะแต  หมู่    					ที่ 5) งบประมาณ 299,000 บาท
					7. โครงการก่อสร้างถนนคอนกรีตเสริมเหล็ก (ซ.บือแนปาว  หมู่    					ที่ 6) งบประมาณ 304,000 บาท
					ยุทธศาสตร์การพัฒนาจังหวัดที่ 3 การพัฒนาชีวิตของประชาชน
					ยุทธศาสตร์การพัฒนาของ อปท.ที่ 1 ด้านการพัฒนาด้าน						การศึกษา ศาสนาและวัฒนธรรมท้องถิ่น (เพิ่มเติม)
					มี 1 โครงการดังนี้
					1. โครงการก่อสร้างพื้นเครื่องเล่นสนาม 
					งบประมาณ 50,000 บาท
					ยุทธศาสตร์การพัฒนาจังหวัดที่ 3 การพัฒนาชีวิตของประชาชน
					ยุทธศาสตร์การพัฒนาขององค์กรปกครองส่วนท้องถิ่นในเขต						จังหวัดที่ 3 ด้านการส่งเสริมโครงสร้างพื้นฐานและคมนาคม 						ยุทธศาสตร์การพัฒนาของ อปท. ที่ 1 การพัฒนาโครงสร้าง						พื้นฐาน (เปลี่ยนแปลง) มี 2 โครงการดังนี้
					1. โครงการผิวถนนแอสฟิลติกในตำบล 1.สายลีมาปูโร๊ะ ขนาด					กว้าง 4x1,000 ม. เปลี่ยนชื่อโครงการขยายผิวทางคอนกรีตเสริม					เหล็กถนนลีมาปูโร๊ะ(ลีมาปูโร๊ะ-จาแบปะ) กว้างข้างละ 1.00 ม. 					ระยะทาง 860.00 ม. หนา 0.15 เมตรหรือมีผิวทางรวมกันไม่					น้อยกว่า 1,576.00 ตรม.พร้อมวางท่อ คสร.ศก.0.08 ม. 						งบประมาณเดิม 1,340,000 บาท เป็น 9,633.000 บาท
					2. โครงการผิวถนนแอสฟัลติกในตำบล 3. สายสายซีเย๊าะ ขนาด					กว้าง 5.00 ม. ยาว 3,000 ม. เปลี่ยนแปลงชื่อโครงการเสริมผิว					ลาดยาง Asplatic Concrete ถนนบาโงยซิแน-ซีเยาะ(ซีเยาะ-บา					ตัน) ช่วงที่ 1 ผิวทางกว้าง 8.00 เมตร ระยะทาง 510.00 ม. 					หนา 0.05 ม. ช่วงที่ 2 ผิวทางกว้าง 1.80 เมตร ระยะทาง 						360.00 ม. หนา 0.05 ม. หรือมีพื้นผิวทางรวมกันไม่น้อยกว่า 					4,455.00 ตรม. พร้อมวางท่อคอนกรีตอัดแรง เส้นผ่าศูนย์กลาง 					0.08 ม. จำนวน 1,242 ท่อน ทั้ง 2 ฝั่ง และบ่อพัก จำนวนรวม 					138 จุด รายละเอียดตาม อบต.กำหนดให้เหมาะสมกับสภาพงาน 					วงเงินงบประมาณจาก 5,050,000 บาท เป็น 9,997,000 					บาท (รายละเอียดตามเอกสารที่ได้แจกจ่าย)
ประธานสภาฯ				มีสมาชิกท่านใดมีข้อสงสัยที่จะสอบถามเชิญครับ
นายอาแว หะยีบูระ			โครงการที่เพิ่มเติมดังที่กล่าวมาสามารถดำเนินการได้เมื่อไรคับ
สมาชิก ม.3
นายกฯ					เป็นโครงการเร่งด่วนเพื่อแก้ไขปัญหาความเดือดร้อนของ						ประชาชนจะเสนอเข้าที่ประชุมสภาฯเพื่อจ่ายเงินสะสมในการ						ประชุมสภา ในปีงบประมาณ 2565 นี้ครับ
ประธานสภาฯ				มีใครจะสอบถามอีกไหมครับ และถ้าไม่มีก็ขอมติที่ประชุมด้วยครับ
มติที่ประชุม				เห็นชอบเป็นเอกฉันท์ จำนวน 5 เสียง และงดออกเสียง 1 เสียง
ประธานสภาฯ				เป็นอันว่าสภาฯได้เห็นชอบการแก้ไขเพิ่มเติมเปลี่ยนแปลง						แผนพัฒนาท้องถิ่น พ.ศ.2561-2565 ครั้งที่ 4 พ.ศ.2565 โดย					เอกฉันท์

ระเบียบวาระที่ 4			เรื่อง เรื่องอื่นๆ
					4.1 เรื่อง ปรึกษาหารือการจัดทำโครงการประจำปีงบประมาณ 					2566
ประธานสภาฯ				เชิญผู้บริหารครับ
นายกฯ					ในการจัดทำข้อบัญญัติปีงบประมาณ 2566 ผมขอเสนอโครงการ					ที่จะดำเนินการเพื่อพัฒนาคุณภาพชีวิตและความเป็นอยู่ที่ดีขึ้น					ของประชาชนตำบลบาโงยซิแนดังนี้ครับ
					- ติดตั้งวงจรปิดทั้งตำบลเพื่อความปลอดภัยในชีวิตและทรัพย์สิน
					- จัดซื้อถังขยะเพิ่มเติมเพื่อให้พอเพียงกับความต้องการของ						ประชาชน
					- จัดซื้อรถกู้ชีพกู้ภัยแทนคันเก่าที่ชำรุดทรุดโทรม
					- จัดซื้อรถตอนเดียวเพื่อบริการประชาชน
					ทางสมาชิกเห็นสมควรหรือไม่ครับ

ที่ประชุม				รับทราบและเห็นชอบตามที่เสนอ
ประธานสภาฯ				มีใครจะสอบถามหรือเสนอเรื่องอะไรอีกครับ
ที่ประชุม				ไม่มี			
ประธานสภาฯ				สำหรับวันนี้การประชุมสภา อบต.บาโงยซิแน ได้ดำเนินการมา					ครบทุกระเบียบวาระการประชุมแล้ว ขอขอบคุณผู้บริหารสมาชิก					สภาฯตลอดจนเจ้าหน้าที่ทุกท่านที่ได้ให้ความร่วมมือในการประชุม					ครั้งนี้สำเร็จลุล่วงไปด้วยดี ขอปิดการประชุมครับ
		
	
เลิกประชุมเวลา 16.30 น.


    อับดุลรอซะ อับดุลมูตาเละ         ผู้จดรายงานการประชุม
 (นายอับดุลรอซะ อับดุลมูตาเละ)
					  เลขานุการสภาอบต.บาโงยซิแน 

















คณะกรรมการตรวจสอบรายงานการประชุมได้ตรวจสอบรายงานการประชุมสภาอบต.        บาโงยซิแนสมัยสามัญ สมัยที่ 2  ครั้งที่ 1 ประจำปี 2565 วันที่ 11 พฤษภาคม พ.ศ.2565 นี้แล้ว เมื่อวันที่      พฤษภาคม พ.ศ.2565
         ปรากฏว่ารายงานการประชุมมีความถูกต้อง คณะกรรมการตรวจสอบรายงานการประชุมจึงได้
ลงลายมือชื่อให้การรับรอง


       (ลงชื่อ)   	อับดุลพาริด แดเบ๊าะ						       (นายอับดุลพาริด แดเบ๊าะ)			               	           
      คณะกรรมการตรวจสอบรายงานการประชุม


      (ลงชื่อ)  อาแว หะยีบูระ							        (นายอาแว หะยีบูระ)		               	           คณะกรรมการตรวจสอบรายงานการประชุม

	
                     (ลงชื่อ) 	อิบรอเฮม ปาแนบูงอ		                                                        
  			        (นายอิบรอเฮม ปาแนบูงอ)
        คณะกรรมการตรวจสอบรายงานการประชุม















สภาอบต.บาโงยซิแน ได้รับรองรายงานการประชุมสมัยสามัญ สมัยที่ 2 ครั้งที่ 1 ประจำปี 2565   วันที่ 11 พฤษภาคม 2565 นี้แล้ว เมื่อวันที่ 24 มิถุนายน พ.ศ. 2565



               ไพซอล ตูวี
           (นายไพซอล ตูวี)
    ประธานสภาองค์การบริหารส่วนตำบลบาโงยซิแน
	








